شەفەق نیوز/ ئمڕوو دووشەممە، زەویلەرزەی نوویگ وە هێز ٤،٧ پلە لەبان پەیمانەی ریختەر دادە پارێزگای بوشەهر لە باشوور ئیران، ک خوەی سێیەم زەویلەرزەس لەماوەی چەن ساعەتیگ.
ناوەند ئۆروناوڕاسی ئەرا رەوانگەی زەویلەزە وت: زەویلەرزەگە دادە بازنەی پانی ٢٩،٦٨ لە باکوور و لە هێڵ دریژەی ٥٠،٥٨ وەرەو خوەرهەڵات.
ناوەندەکە ئاماژە کرد ک لەرزەگە لە قویلی ١٠ مەتر وە دویری ٨٣ کێلومەتر لە خوەرائاوای پارێزگای بوشوهەر بوی.
ناوەند رەوانگەی زەویلەزە سەروە دامەزراو جیوفیزیا لە زانکۆی تەهران دیاری کرد ک زەویلەرزەگە دادە بەندەر غناوە لە پارێزگای بوشەهر لە باشوور ئیران.
ناوەند ئوروناوڕاسی دووپات کرد ک ئەیە سێیەم زەویلەرزەس لە باشوور ئیران لەماوەی تەنیا ١٦ ساعەت ک خەڵکەکە هەست وەپی کردن.
